ઇસ્લામાબાદ : પાકિસ્તાને સરહદ પર એક માનવરહિત ભારતીય ડ્રોન વિમાનને તોડી પાડવાનો દાવો કર્યો છે. પાકિસ્તાની લશ્કર સેનાના પ્રમુખ લેફટન્ટ જનરલ અસીમ બાજવાએ ટ્વિટ કરી જણાવ્યું હતું કે ભારતીય માનવરહિત ડ્રોન વિમાનને પાકિસ્તાનના સમય અનુસાર શનિવાર સાંજે 4.45 કલાકે રખચકરી સેકટર પાસે આગાહી પોસ્ટ પાસે પાકિસ્તાન સૈનિકોએ તોડી પાડ્યું હતું. પાકિસ્તાને દાવો કર્યો હતો કે ભારતીય ડ્રોન વિમાન તેમની હવાઇ સીમામાં ઘુસી ગયું હતું.